Σούζαν Νοέλ

H Σούζαν Νοέλ (αγγλικά: Susan Diana Barham Noel-Powell), (8 Ιουνίου 1912The PeeragePlay and Learn Squash - Οκτώβριος 1991England & Wales, Death Index: 1916-2006) ήταν Βρετανίδα πρωταθλήτρια της αντισφαίρισης και της τοιχοσφαίρισης. Έμαθε να παίζει τοιχοσφαίριση και αντισφαίριση από τον πατέρα της Έβανς, έναν επιτυχημένο παίκτη.

 Καριέρα στην τοιχοσφαίριση 
Η Νοέλ κέρδισε το Βρετανικό ανοιχτό πρωτάθλημα τρεις χρονιές στη σειρά (1932, 1933, 1934) και ήταν επίσης φιναλίστ στο πρωτάθλημα το 1939.

Η Νοέλ κέρδισε το 1933 το Εθνικό Πρωτάθλημα των ΗΠΑ και τον τίτλο του πρωταθλήματος γυναικών της ακτής του Ατλαντικού.

 Καριέρα στην αντισφαίριση 
Με συμπαίκτρια την Γιαντβίγκα Γεντζεγιόβσκα, η Νοέλ έπαιξε στον τελικό του διπλού του Ρολάν Γκαρός το 1936 όπου έχασαν από τις Σιμόν Ματιέ και Μπίλι Γιορκ με 2-6, 6-4, 6-4. Στο Πρωτάθλημα αντισφαίρισης Ανατολικής Μεσογείου ήταν νικήτρια στο διπλό γυναικών το 1938 με συμπαίκτρια την Μαρί Λουίζ Χορν όπου νίκησαν στον τελικό τις Μπίλι Γιορκ και Γκρέισιν Γoυέλερ με 8-6, 7-5.Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 406

 Παραπομπές 

Κατηγορία:Βρετανίδες αθλήτριες της αντισφαίρισης
Κατηγορία:Βρετανοί αθλητές της τοιχοσφαίρισης